Vyhodnotenie medzirezortného pripomienkového konania

Návrh nariadenia vlády Slovenskej republiky o environmentálnych normách kvality v oblasti vodnej politiky 

Spôsob pripomienkového konania	 	
Počet vznesených pripomienok, z toho zásadných	62  / 0 	
Počet vyhodnotených pripomienok	62 	
		
Počet akceptovaných pripomienok, z toho zásadných	48  / 0 	
Počet čiastočne akceptovaných pripomienok, z toho zásadných	4  / 0 	
Počet neakceptovaných pripomienok, z toho zásadných	10  / 0 	
		
Rozporové konanie (s kým, kedy, s akým výsledkom)		
Počet odstránených pripomienok		
Počet neodstránených pripomienok		

Sumarizácia vznesených pripomienok podľa subjektov
Č.	Subjekt	Pripomienky do termínu	Pripomienky po termíne	Nemali pripomienky	Vôbec nezaslali	
1 .	Úrad pre verejné obstarávanie 	 	 	x 	 	
2 .	Generálna prokuratúra Slovenskej republiky 	3 (3o,0z) 	 	 	 	
3 .	Konfederácia odborových zväzov Slovenskej republiky 	 	 	x 	 	
4 .	Asociácia zamestnávateľských zväzov a združení Slovenskej republiky 	 	 	x 	 	
5 .	Národná banka Slovenska 	1 (1o,0z) 	 	 	 	
6 .	Združenie miest a obcí Slovenska 	 	 	 	x 	
7 .	Najvyšší kontrolný úrad Slovenskej republiky 	 	 	 	x 	
8 .	Odbor aproximácie práva sekcie vládnej legislatívy Úradu vlády SR 	10 (10o,0z) 	 	 	 	
9 .	Štatistický úrad Slovenskej republiky 	 	 	x 	 	
10 .	Správa štátnych hmotných rezerv Slovenskej republiky 	 	 	x 	 	
11 .	Ministerstvo pôdohospodárstva a rozvoja vidieka Slovenskej republiky 	3 (3o,0z) 	 	 	 	
12 .	Protimonopolný úrad Slovenskej republiky 	 	 	x 	 	
13 .	Úrad geodézie, kartografie a katastra Slovenskej republiky 	 	 	x 	 	
14 .	Ministerstvo obrany Slovenskej republiky 	1 (1o,0z) 	 	 	 	
15 .	Úrad jadrového dozoru Slovenskej republiky 	 	 	x 	 	
16 .	Úrad pre normalizáciu, metrológiu a skúšobníctvo Slovenskej republiky 	1 (1o,0z) 	 	 	 	
17 .	Ministerstvo zahraničných vecí a európskych záležitostí Slovenskej republiky 	4 (4o,0z) 	 	 	 	
18 .	Ministerstvo hospodárstva Slovenskej republiky 	 	 	x 	 	
19 .	Úrad vlády Slovenskej republiky 	 	 	 	x 	
20 .	Ministerstvo zdravotníctva Slovenskej republiky 	 	 	x 	 	
21 .	Ministerstvo práce, sociálnych vecí a rodiny Slovenskej republiky 	 	 	x 	 	
22 .	Ministerstvo financií Slovenskej republiky 	2 (2o,0z) 	 	 	 	
23 .	Najvyšší súd Slovenskej republiky 	 	 	 	x 	
24 .	Ministerstvo spravodlivosti Slovenskej republiky 	8 (8o,0z) 	 	 	 	
25 .	Národný bezpečnostný úrad 	 	 	x 	 	
26 .	Ministerstvo dopravy, výstavby a regionálneho rozvoja Slovenskej republiky 	3 (3o,0z) 	 	 	 	
27 .	Úrad priemyselného vlastníctva Slovenskej republiky 	 	 	x 	 	
28 .	Ministerstvo životného prostredia Slovenskej republiky  	 	 	 	x 	
29 .	Ministerstvo školstva, vedy, výskumu a športu Slovenskej republiky 	11 (11o,0z) 	 	 	 	
30 .	Ministerstvo kultúry Slovenskej republiky 	9 (9o,0z) 	 	 	 	
31 .	Ministerstvo vnútra Slovenskej republiky 	2 (2o,0z) 	 	 	 	
32 .	Štátna pokladnica 	 	 	x 	 	
33 .	Úrad pre dohľad nad zdravotnou starostlivosťou 	 	 	x 	 	
34 .	Zbor väzenskej a justičnej stráže 	 	 	x 	 	
35 .	Slovenská agentúra životného prostredia 	4 (4o,0z) 	 	 	 	
36 .	Inštitút pre výskum práce a rodiny 	 	 	x 	 	
	SPOLU	62 (62o,0z) 	0 (0o,0z) 	17 	5 	

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:	
O – obyčajná	A – akceptovaná	
Z – zásadná	N – neakceptovaná	
	ČA – čiastočne akceptovaná	

Subjekt	Pripomienka	Typ	Vyh.	Spôsob vyhodnotenia	
GP SR 	K § 2 
V odseku 7 odporúčame vypustiť slová „ak to prichádza do úvahy“ z dôvodu nadbytočnosti; možnosť uplatňovania environmentálnych noriem kvality pre inú matricu je vyjadrená už na začiatku odseku 7 v slove „možnosť“. 

V odseku 11 navrhujeme vypustiť slová „ktoré sú aktualizované“ ako nadbytočné; podľa zákona č. 364/2004 Z. z. o vodách a o zmene zákona č. 372/1990 Zb. o priestupkoch v znení neskorších predpisov musia byť plány manažmentu pravidelne aktualizované. 	O 	N 	Ustanovenie je upravené v súlade s č. 3 bod 3 smernice. 	
GP SR 	K § 6 
V odseku 2 odporúčame vypustiť slová „je potrebné sa usilovať“ z dôvodu absencie normatívneho charakteru. 	O 	A 	Ustanovenie je upravené. 	
GP SR 	K § 8 
Nadpis odporúčame upraviť podľa čl. 27 ods. 2 Legislatívnych pravidiel vlády SR, príp. ho vypustiť. 	O 	A 	 	
NBS 	 
1. K § 2 ods.4 
Slovo „oznamujú“ navrhujeme uviesť v tvare „oznámi“. 

2. K § 2 ods. 11 písm. a) 
Na konci úvodnej vety je potrebné vypustiť čiarku. 

3. K § 4 ods. 2 
V poznámke pod čiarou k odkazu 24 je potrebné slovo „Národnej“ písať s veľkým písmenom. 

 	O 	A 	V § 2 ods. 4 druhá veta vypustená.  	
OAP SVL ÚV SR 	Všeobecne k návrhu nariadenia: 
1. Návrhom nariadenia sa do slovenského právneho poriadku transponuje smernica Európskeho parlamentu a Rady 2013/39/EÚ z 12. augusta 2013, ktorou sa menia smernice 2000/60/ES a 2008/105/ES, pokiaľ ide o prioritné látky v oblasti vodnej politiky (Ú. v. EÚ L 348, 24.12.2008). 
Predmetná smernica je novelou smernice Európskeho parlamentu a Rady 2008/105/ES zo 16. decembra 2008 o environmentálnych normách kvality v oblasti vodnej politiky, o zmene a doplnení a následnom zrušení smerníc Rady 82/176/EHS, 83/513/EHS, 84/156/EHS, 84/491/EHS a 86/280/EHS a o zmene a doplnení smernice Európskeho parlamentu a Rady 2000/60/ES (Ú. v. EÚ L 226, 24.8.2013). 
Smernica 2008/105/ES je transponovaná do nariadenia vlády Slovenskej republiky č. 270/2010 Z. z. o environmentálnych normách kvality v oblasti vodnej politiky, ktoré sa však predloženým návrhom nariadenia vlády ruší. Návrhom nariadenia je preto potrebné transponovať smernicu 2008/105/ES v znení smernice 2013/39/ES a taktiež vypracovať tabuľku zhody k smernici 2008/105/ES v platnom znení, a nie k smernici 2013/39/EÚ. 
 	O 	A 	Doplnená tabuľka zhody k smernici 2008/105/ES v znení smernice 2013/39/ES a tabuľka zhody k smernici 2008/105/ES v platnom znení. 	
OAP SVL ÚV SR 	Všeobecne k návrhu nariadenia: 
2. Celý text návrhu nariadenia žiadame upraviť v súlade s Legislatívnymi pravidlami vlády SR, a to najmä s bodom 2 prílohy č. 5 k Legislatívnym pravidlám vlády SR tak, aby bol návrh tohto právneho predpisu terminologicky presný, jazykovo a štylisticky správny podľa pravidiel slovenského pravopisu a jednotlivé ustanovenia návrhu žiadame upraviť tak, aby mali normatívny charakter. 	O 	A 	 	
OAP SVL ÚV SR 	K § 2 návrhu nariadenia: 
1. V § 2 ods. 4 návrhu nariadenia žiadame vypustiť vetu „Doplnok k programu monitorovania a predbežný program opatrení sa oznamujú Európskej komisii.“. Doplnok k programu monitorovania a predbežný program opatrení oznamuje Európskej komisii Ministerstvo životného prostredia SR, a táto kompetencia mu vyplýva z ustanovenia § 59 zákona č. 364/2004 Z. z.  	O 	A 	Veta je vypustená. 	
OAP SVL ÚV SR 	K § 2 návrhu nariadenia: 
2. V § 2 ods. 8 návrhu nariadenia žiadame slovo „zabezpečí“ nahradiť slovom „vykoná“ tak, aby to bolo v súlade s čl. 3 ods. 3a smernice 2008/105/ES. Zároveň je potrebné v ustanovení § 2 ods. 8 návrhu nariadenia uviesť subjekt, ktorý bude vykonávať monitorovanie povrchových vôd a uplatnenie najvyššie prípustnej koncentrácie environmentálnej normy kvality.  	O 	A 	 	
OAP SVL ÚV SR 	K § 2 návrhu nariadenia: 
3. V § 2 ods. 14 návrhu nariadenia žiadame presne stanoviť interval na monitorovanie látok podľa odseku 13. 
Do predmetného ustanovenia je transponovaný čl. 3 ods. 6 smernice 2008/105/ES, podľa ktorého členské štáty určia interval monitorovania v sedimente a/alebo v biote tak, aby sa zaistil dostatok údajov pre spoľahlivú analýzu dlhodobých trendov. Takéto monitorovanie by malo prebiehať každé tri roky, pokiaľ technické poznatky a odborné posúdenie neopodstatňujú iný interval. Z uvedeného vyplýva, že interval na monitorovanie by mal byť presne určený, nie len odporučený, s tým, že jeho frekvencia môže byť iná v prípade existencie opodstatnených technických poznatkov a odborných posúdení. 
 	O 	A 	 	
OAP SVL ÚV SR 	K § 6 návrhu nariadenia: 
V § 6 ods. 2 návrhu nariadenia žiadame preformulovať slová „je potrebné sa usilovať o zabezpečenie ich porovnateľnosti na úrovni povodí aj na úrovni Európskej únie“, keďže takéto znenie predmetného ustanovenia má nenormatívny charakter a je v nesúlade s ustanovením čl. 8a ods. 1 smernice 2008/105/ES. Článok 8a ods. 1 smernice 2008/105/ES umožňuje v plánoch manažmentu povodia uviesť aj rozsah každého odklonu od hodnoty ENK pre látky uvedené v písmenách a) až c) prvého pododseku, avšak členské štáty, ktoré poskytujú takéto dodatočné mapy, by mali zabezpečiť ich porovnateľnosti na úrovni povodí a na úrovni Únie.  	O 	A 	 	
OAP SVL ÚV SR 	K § 7 návrhu nariadenia: 
Do § 7 ods. 4 návrhu nariadenia je transponovaný čl. 8b ods. 3 smernice 2008/105/ES, avšak nesprávne. Predmetný článok smernice vyžaduje od členského štátu, aby vybral aspoň jedno monitorovacie miesto, plus jedno ďalšie miesto, ak má viac ako jeden milión obyvateľov, plus ďalšie monitorovacie miesta podľa svojej geografickej rozlohy v km2 vydelenej 60 000 (zaokrúhlené na najbližšie celé číslo), plus ďalšie miesta podľa počtu svojho obyvateľstva vydeleného piatimi miliónmi (zaokrúhlené na najbližšie celé číslo). 
Do § 7 ods. 4 návrhu nariadenia by sa mal predmetný článok smernice transponovať ako spôsob určenia monitorovacieho miesta prispôsobený podmienkam v Slovenskej republike, keďže SR má viac ako milión obyvateľov. Zároveň z uvedeného ustanovenia § 7 ods. 4 návrhu nariadenia nie je zrejmé, ktorý subjekt určuje takéto monitorovacie miesto. Žiadame preto predmetné ustanovenie doplniť a preformulovať. 
 	O 	A 	Ustanovenia je upravené a v dôvodovej správe je odôvodnený určený počet monitorovacích miest. 	
OAP SVL ÚV SR 	K prílohe č. 3 k návrhu nariadenia: 
Keďže návrhom nariadenia sa transponuje smernica 2008/105/ES a smernica 2013/39/EÚ je jej novelizáciou a zároveň ide o nové nariadenie vlády, je potrebné v transpozičnej prílohe uviesť preberaný právne záväzný akt nasledovne: 
„Smernica Európskeho parlamentu a Rady 2008/105/ES zo 16. decembra 2008 o environmentálnych normách kvality v oblasti vodnej politiky, o zmene a doplnení a následnom zrušení smerníc Rady 82/176/EHS, 83/513/EHS, 84/156/EHS, 84/491/EHS a 86/280/EHS a o zmene a doplnení smernice Európskeho parlamentu a Rady 2000/60/ES (Ú. v. EÚ L 348, 24.12.2008) v znení smernice Európskeho parlamentu a Rady 2013/39/EÚ z 12. augusta 2013 (Ú. v. EÚ L 226, 24.8.2013).“. 
 	O 	A 	 	
OAP SVL ÚV SR 	K doložke zlučiteľnosti: 
1. V bode 3 písm. a) doložky zlučiteľnosti žiadame ako primárne právo Európskej únie, v ktorom je problematika návrhu zákona upravená, citovať konkrétne články Zmluvy o fungovaní Európskej únie.  	O 	A 	 	
OAP SVL ÚV SR 	K doložke zlučiteľnosti: 
2. V bode 3 písm. a) doložky zlučiteľnosti žiadame smernicu 2013/39/EÚ uviesť ako legislatívny akt sekundárneho práva Európskej únie prijatého po nadobudnutí platnosti Lisabonskej zmluvy.  	O 	A 	 	
MPRV SR 	K § 6 ods. 2 druhej vete 
V § 6 ods. 2 druhej vete navrhujeme uviesť toto znenie: "Ak plán manažmentu povodí obsahuje dodatočné mapy podľa odseku 1, je potrebné zabezpečiť ich porovnateľnosť na úrovni povodí a aj na úrovni Európskej únie.". 	O 	A 	 	
MPRV SR 	K § 2 ods. 7 prvej vete 
V § 2 ods. 7 prvej vete navrhujeme uviesť toto znenie: 
"(7) Pre jednu kategóriu povrchových vôd alebo viaceré kategórie povrchových vôd možno uplatňovať environmentálne normy kvality pre inú matricu, ako je matrica uvedená v odseku 6, alebo pre iné taxóny živých organizmov, ako sú uvedené v prílohe č. 1 časti A; taxón živého organizmu je osobitný vodný taxón v rámci taxonomickej kategórie podkmeň, trieda alebo v rámci rovnocennej kategórie.". 
 	O 	A 	 	
MPRV SR 	K § 10 
V nadväznosti na predkladaciu správu odporúčame v § 10 uviesť nadobudnutie účinnosti predmetného nariadenia vlády od 15. septembra 2015.  	O 	N 	Navrhovaná účinnosť 14. septembra 2015 je v súlade so smernicou. 	
MO SR 	K poznámkam pod čiarou 
K odkazu 2 odporúčame slová "zákona č. 384/2009 Z. z." nahradiť slovami "neskorších predpisov". 
K odkazu 17 odporúčame slová "204/2010 Z. z." nahradiť slovami "4/2010 Z. z.". 
K odkazu 18 odporúčame slová "neskorších predpisov" nahradiť slovami "zákona č. 384/2009 Z. z.". 
 	O 	A 	 	
ÚNMS SR 	K Prílohe č. 1 
Navrhujeme upraviť písanie znamienka pre násobenie, a to použiť krížik „×“ alebo bodku v polovičnej výške „•“. Na oboch stranách krížika alebo bodky musí byť medzera. 

Odôvodnenie: 
Ide o zosúladenie s STN 01 6910 Pravidlá písania a úpravy písomností. 
 	O 	A 	 	
MZVaEZ SR 	Doložka zlučiteľnosti právneho predpisu s právom EÚ, bod 3, písm. a) 
Smernicu Európskeho parlamentu a Rady 2013/39/EÚ z 12. augusta 2013, ktorou sa menia smernice 2000/60/ES a 2008/105/ES, pokiaľ ide o prioritné látky v oblasti vodnej politiky je potrebné zaradiť medzi legislatívne akty. 
Zároveň odporúčame uviesť údaje o jej publikovaní v Úradnom vestníku EÚ, t. j.(Ú. v. EÚ L 226, 24. 8.2013). 
Navrhujeme tiež zaradiť medzi sekundárne právo (prijaté pred nadobudnutím platnosti Lisabonskej zmluvy, ktorou sa mení a dopĺňa Zmluva o Európskom spoločenstve a Zmluva o Európskej únii - do 30. novembra 2009) Smernicu Európskeho parlamentu a Rady 2000/60/ES z 23. októbra 2000, ktorou sa stanovuje rámec pôsobnosti pre opatrenia spoločenstva v oblasti vodného hospodárstva (Ú. v. ES L 327, 22. 12. 2000). 

Odôvodnenie: 
Vzhľadom na to, že smernica 2013/39/EÚ bola prijatá v roku 2013, t. j. po 1. decembri 2009, kedy nadobudla platnosť Lisabonská zmluva, pričom zároveň ide o taký právny akt EÚ, ktorý bol prijatý riadnym legislatívnym postupom v súlade s čl. 294 Zmluvy o fungovaní EÚ v platnom znení, je potrebné túto smernicu zaradiť medzi legislatívne akty. 
Keďže v súlade s predkladacou správou predložený návrh nariadenia má za cieľ zabezpečiť úplnú a správnu transpozíciu smernice Európskeho parlamentu a Rady 2013/39/ES, ktorou sa mení nielen smernica 2008/105/ES, ale i smernica 2000/60/ES, je potrebné i druhú tu uvedenú smernicu uviesť v bode 3 doložky zlučiteľnosti. Vzhľadom na to, že smernica 2000/60/ES bola prijatá v roku 2000, t. j. pred 1. decembrom 2009, kedy nadobudla platnosť Lisabonská zmluva, je potrebné ju zaradiť medzi sekundárne právo prijaté pred nadobudnutím platnosti Lisabonskej zmluvy. 
V súlade s prílohou č. 3 k Legislatívnym pravidlám vlády SR, bod 6, platí, že pri citácii smernice sa v zátvorke uvádza i údaj o publikácii v Úradnom vestníku EÚ spolu s dátumom publikácie. 
 	O 	A 	 	
MZVaEZ SR 	Doložka zlučiteľnosti právneho predpisu s právom EÚ, bod 4, písm. a) 
Odstavec o lehote implementácie Smernice Európskeho parlamentu a Rady 2008/105/ES zo 16. decembra 2008 navrhujeme vypustiť. 

Odôvodnenie: 
Predložený návrh nariadenia vlády SR netransponuje smernicu 2008/15/ES, ale smernicu 2013/39/EÚ. 
 	O 	N 	Vzhľadom na pripomienku OAP SVL ÚV SR vypracovať tabuľku zhody k Smernici Európskeho parlamentu a Rady 2008/105/ES zo 16. decembra 2008 ponecháva sa bod 4 písm. a).  	
MZVaEZ SR 	Doložka zlučiteľnosti právneho predpisu s právom EÚ, bod 4, písm. b) 
Navrhujeme lehotu určenú na predloženie návrhu právneho predpisu na rokovanie vlády podľa určenia gestorských ústredných orgánov štátnej správy zodpovedných za transpozíciu smerníc a vypracovanie tabuliek zhody k návrhom všeobecne záväzných právnych predpisov zmeniť na 15. augusta 2015. 

Odôvodnenie: 
Uznesenie vlády SR č. 151 z 2. apríla 2014, bod B 15. 
 	O 	A 	 	
MZVaEZ SR 	Vlastný materiál, § 2 ods. 7, tretia veta 
Slovo „kritéria“ navrhujeme nahradiť slovom „kritériá“. 

Odôvodnenie: 
Oprava chyby v písaní. 	O 	A 	 	
MF SR 	Všeobecne 
Beriem na vedomie, že návrh nemá vplyv na rozpočet verejnej správy. 	O 	A 	 	
MF SR 	Všeobecne 
Návrh je potrebné zosúladiť s Legislatívnymi pravidlami vlády SR a s ich prílohami [napríklad v § 2 ods. 3, § 3 ods. 3 slovo „najmä“ vypustiť alebo nahradiť iným vhodným výrazom, v § 2 ods. 4 zosúladiť slová „doplňujúci program monitorovania“ a „doplnok k programu monitorovania“ a v odseku 7 slová „ak to prichádza do úvahy“ vypustiť alebo špecifikovať, v § 6 ods. 2 slová „sa usilovať“ vypustiť ako nadbytočné, v odseku 3 slová „by sa malo uskutočňovať“ nahradiť slovami „sa uskutočňuje“ a slovo „pokiaľ“ nahradiť slovom „ak“, pripomienka platí aj k § 7 ods. 9, v prílohe č. 1 časť A vysvetlivka (12) slovo „Pokiaľ“ nahradiť slovom „Ak“, v časti B bode 3 legislatívnu skratku „kovy“ uviesť v úvodzovkách, slová „ku príslušným“ nahradiť slovami „na príslušné“ a vypustiť dvojbodku, v časti C vysvetlivka (10) a bode 3 vypustiť dvojbodku]. 	O 	A 	 	
MS SR 	K § 2 ods. 2  
V § 2 ods. 2 navrhujeme doplniť čiarku pred slovami „aby boli“ z dôvodu dosiahnutia gramatickej správnosti, ako aj z dôvodu dosiahnutia formulačného súladu so znením § 2 ods. 3. 	O 	A 	Úprava vykonaná bez použitia pripomienkujúcich slov. 	
MS SR 	K § 2 ods. 4 
V § 2 ods. 4 navrhujeme z dôvodu dosiahnutia terminologickej jednotnosti zosúladiť nasledovné pojmy „doplňujúci program monitorovania“ a „Doplnok k programu monitorovania“. 	O 	A 	Akceptované slovami "Doplnok k programu". 	
MS SR 	K § 2 ods. 7 
V § 2 ods. 7 navrhujeme z dôvodu dosiahnutia súladu s Legislatívnymi pravidlami vlády Slovenskej republiky zavedenie odkazu č. 11 nad slovami „právnická osoba poverená ministerstvom“. Rovnakú úpravu navrhujeme vykonať aj v navrhovaných ustanoveniach § 3 ods. 2, § 4 ods. 1 a v § 7 odsekoch 6 a 7. 	O 	N 	Neakceptované z dôvodu nadbytočnosti. 	
MS SR 	K § 2 ods. 9 
V § 2 ods. 9 z dôvodu dosiahnutia gramatickej správnosti navrhujeme doplniť čiarku za slovami „útvarov povrchových vôd“ a vypustiť čiarku pred slovami „a limit“. 	O 	A 	 	
MS SR 	K § 2 ods. 11 
V § 2 ods. 11 navrhujeme vypustiť slová „ ,ktoré sú aktualizované,“ z dôvodu ich nadbytočnosti. Aktualizácia plánov manažmentu povodia vyplýva priamo z ustanovenia § 13 ods. 7 zákona č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon), na ktorý navrhované nariadenie priamo odkazuje. Podľa predmetného ustanovenia Vodného zákona, návrh plánu manažmentu povodia, ktorý obsahuje program opatrení, schvaľuje ministerstvo. Schválené plány manažmentu povodí sú podkladom na vypracovanie Vodného plánu Slovenska a jeho programu opatrení. Plán manažmentu povodí sa prehodnocuje a aktualizuje každých šesť rokov. 	O 	N 	Vyplýva zo smernice. 	
MS SR 	K § 6 ods. 2 
V § 6 ods. 2 navrhujeme preformulovať slová „je potrebné sa usilovať o zabezpečenie ich porovnateľnosti“ slovami „zabezpečí sa ich porovnateľnosť“ z dôvodu dosiahnutia účelu návrhu nariadenia vlády, a to normatívneho stanovenia environmentálnych noriem kvality. 	O 	A 	 	
MS SR 	K § 6 ods. 3 
V § 6 ods. 3 navrhujeme preformulovať slová „Monitorovanie by sa malo uskutočňovať každé tri roky, pokiaľ nie je na základe technických znalostí a názoru experta odôvodnený iný interval.“ Slovami „Monitorovanie sa uskutočňuje každé tri roky; to neplatí, ak je na základe technických znalostí a názoru experta odôvodnený iný interval.“ z dôvodu dosiahnutia súladu s Legislatívnymi pravidlami vlády Slovenskej republiky, podľa ktorých sa pri tvorbe právneho predpisu má používať oznamovací spôsob tak, aby bol text dostatočne normatívny a nie podmieňovací spôsob. Navrhovanú úpravu (používanie oznamovacieho spôsobu) navrhujeme vykonať v celom texte návrhu nariadenia. 	O 	A 	 	
MS SR 	K prílohe č. 3  
V prílohe č. 3 navrhujeme nahradiť slová „Smernica Európskeho parlamentu a Rady 2013/39/ES“ slovami „Smernica Európskeho parlamentu a Rady 2013/39/EÚ“ z dôvodu dosiahnutia vecnej správnosti (eur lex - 32013L0039: Directive 2013/39/EU of the European Parliament and of the Council of 12 August 2013 amending Directives 2000/60/EC and 2008/105/EC as regards priority substances in the field of water policy Text with EEA relevance., 32013L0039: Smernica Európskeho parlamentu a Rady 2013/39/EÚ z 12. augusta 2013 , ktorou sa menia smernice 2000/60/ES a 2008/105/ES, pokiaľ ide o prioritné látky v oblasti vodnej politiky Text s významom pre EHP). 

 	O 	A 	Upravené podľa pripomienky OAP SVL ÚV SR. 
 	
MDVaRR SR 	§ 2 ods. 4  
odporúčame v druhej vete slová „Doplnok k programu“ nahradiť slovami „Doplňujúci program“. 	O 	ČA 	Druhá veta je podľa pripomienky Úradu vlády SR - OAP vypustená a bude vložená do návrhu novely vodného zákona - do § 59, ktorý je v MPK. 	
MDVaRR SR 	§ 6 ods. 2  
odporúčame slová „je potrebné sa usilovať o zabezpečenie ich porovnateľnosti“ nahradiť slovami „zabezpečí sa sa ich porovnateľnosť“ 	O 	A 	Ustanovenie je upravené. 	
MDVaRR SR 	§ 6 ods. 3 
odporúčame slová „by sa malo uskutočňovať“ nahradiť slovami „sa uskutočňuje“. 	O 	A 	Ustanovenie je upravené a slovo "uskutočňuje" sa nahradilo slovom "vykonáva". 	
MŠVVaŠ SR 	K § 2 ods. 2 a 3 písm. a) 
Odporúčame preformulovať uvedené ustanovenia z dôvodu ich lepšej nadväznosti a zrozumiteľnosti najmä vzhľadom na text odseku 2 "Bez toho, aby boli dotknuté povinnosti podľa odseku 3", ktoré však v odseku 3 nie sú výslovne uvedené. 	O 	A 	Ustanovenia sú prepracované. 	
MŠVVaŠ SR 	K § 2 ods. 4, § 4 ods. 3 a 4 a k § 5 ods. 2 
V § 2 ods. 4 odporúčame: 
- slová "doplňujúci program" nahradiť slovami "doplnok programu" z dôvodu jednotného používania pojmov a z dôvodu, že slovo "doplnok" je vhodnejší pre názov materiálu, 
- zjednodušiť a presne určiť lehotu vypracovania doplnku a predbežného materiálu, pretože časové určenie "sa vypracuje do 22. decembra 2021 a bude sa vykonávať čo najskôr po tomto dátume" je v danom kontexte právne nezáväzné a nemusí byť podľa nášho názoru zakotvené v nariadení, 
- v uvedenom ustanovení ako aj v § 4 ods. 3 a 4 a v § 5 ods. 2 namiesto použitia neurčitého podmetu "sa oznamujú" uviesť subjekt, ktorí má oznamovaciu povinnosť voči Komisii. 	O 	ČA 	Použitý pojem "doplnok k programu". Úprava termínov je v súlade so smernicou. Voči Európskej komisii je subjektom MŽP SR. Povinnosť oznamovať údaje a správy Európskej komisii sa vloží do návrhu novely vodného zákona.  	
MŠVVaŠ SR 	K § 2 ods. 6 
V odseku 6 v prvej vete odporúčame 
- pred bodkočiarkou za slovo "kvality" vložiť slovo "stanovené", 
- za bodkočiarkou slová "pre vody" nahradiť slovami "stanovené pre matricu vody". 
Ide o lepšiu zrozumiteľnosť a spresnenie textu. 	O 	A 	 	
MŠVVaŠ SR 	K § 2 ods. 7 
V tretej vete navrhujeme: 
- pred bodkočiarkou navrhujeme slovo "kritéria" nahradiť gramaticky správnym slovom "kritériá", 
- za bodkočiarkou nahradiť text "ktoré nepredstavujú príliš vysoké náklady, a aby bola výkonnosť metódy analýzy dobrá" preformulovať z dôvodu neurčitosti: náklady definovať vo vzťahu k prínosu výsledkov a výkonnosť analýzy definovať vo vzťahu k úrovni výkonnosti metódy podľa odseku 6. 
Ide o spresnenie textu. 
 	O 	A 	 	
MŠVVaŠ SR 	K § 2 ods. 9 
Navrhujeme slovo "nepoužije" presunúť na koniec vety. 
Ide o zdôraznenie použiteľnosti výsledku. 	O 	A 	 	
MŠVVaŠ SR 	K § 2 ods. 10 a 11 
V uvedených ustanoveniach sa používajú slová "interval" (odsek 10 na konci) a "frekvencia" [odsek 11 písm. c)] na vyjadrenie tej istej skutočnosti, preto navrhujeme používanie pojmov zjednotiť. 
V odseku 11 navrhujeme preformulovať uvádzaciu vetu nasledovne: 
"(1) Do aktualizácií plánov manažmentu povodia sa zahŕňajú" alternatívne 
"(11) Do aktualizovaných plánov manažmentu povodia sa zahrnú", 
pretože slovné vyjadrenie "ktoré sú aktualizované" je v danom kontexte neurčité a slovo "zahrnie" gramaticky nesprávne. 	O 	A 	 	
MŠVVaŠ SR 	K § 3 ods. 2 
Odporúčame zvážiť slová "a správca" nahradiť slovami "v spolupráci so správcom". Zo znenia návrhu nariadenia nie je zrejmé, či v konkrétnych prípadoch zmiešavacie zóny určuje každý zo subjektov samostatne alebo ich určujú vždy spolu. 	O 	A 	 	
MŠVVaŠ SR 	K § 4 ods. 2 
Odporúčame v odseku 2 text "je jeden kalendárny rok medzi rokmi 2008 a 2010" zjednodušiť nasledovne: "je kalendárny rok 2008, 2009 alebo 2010". 	O 	N 	Znenie ustanovenia je v zmysle smernice. 	
MŠVVaŠ SR 	K § 6 ods. 2 a 3 
V odseku 2 v druhej vete odporúčame slová "sa usilovať o zabezpečenie ich porovnateľnosti" nahradiť slovami "zabezpečiť najvyššiu možnú mieru porovnateľnosti mapových údajov". 
V odseku 3 v prvej vete odporúčame slová "základňa, pokiaľ ide o prítomnosť" nahradiť slovami "databáza o prítomnosti". 
Ide o jazykové úpravy. 	O 	A 	Slová "sa usilovať o zabezpečenie ich porovnateľnosti" sa nahradili slovami "zabezpečiť ich porovnateľnosť" a slovo "základňa" sa nahradila slovami "súbor údajov o výskyte látok". 	
MŠVVaŠ SR 	K § 7 
Odporúčame: 
- v odseku 2 špecifikovať, čo sa považuje za "dostupné informácie" a "údaje z akého "monitorovania" sa majú považovať za objektívne nedostatočné, pretože navrhované znenie je neurčité, 
- v odseku 3 zvážiť vypustenie slov "do 14. septembra 2015alebo" a za slovom "komisiou" vypustenie čiarky a zvyšného textu; podľa nášho názoru ide o nadbytočné určenie začiatku obdobia, 
- v odseku 5 za slovo "harmonogramu" vložiť slovo monitorovania" dôvodu spresnenia textu, 
- v odseku 6 slová "12mesačného obdobia" nahradiť správnym určením času "jedného roka", 
v odseku 8 slová "následných zoznamov" nahradiť slovom "zoznamu" a za slovom "látok" vložiť slová "na základe jeho aktualizácie" z dôvodu spresnenia textu. 	O 	ČA 	Slová "dostupné informácie" nahradené slovom "údaje". Ide o monitorovanie látok. Vypustenie slov "14. septembra 2015" je neakceptované z dôvodu transpozície smernice. Čiarka vypustená. Slová "12 mesačného" sú nahradené slovami "v trvaní najmenej 12 mesiacov". Slová "následných zoznamov" sa nahradili slovom "zoznamu" a ustanovenia sa vložilo do odseku 3. 	
MŠVVaŠ SR 	K prílohe č. 1 
V texte pod označením časti A odporúčame slová : 
- "RP: ročný priemer" nahradiť slovami "RP-ENK: ročný priemer ENK", 
- "NPK: najvyššie prípustná koncentrácia" nahradiť slovami "NPK-ENK: najvyššia prípustná koncentrácia ENK". 
Ide o súlad s ďalším použitím uvedených skratiek v časti A a v časti B prílohy. Rovnakú úpravu odporúčame aj v časti C. 

V časti C v texte s nadpisom "Uplatňovanie environmentálnych noriem kvality (ENK) ustanovených v Časti C odporúčame nasledovné jazykové úpravy: 
- v nadpise slovo "Časti" písať s malým začiatočným písmenom, 
- v bode 2 písať slovo "uplatňovanie" s veľkým začiatočným písmenom, 
- v bode 3 slová "0,45 m filter" nahradiť slovami "filter priemeru 0,45 m". 	O 	A 	Upravené podľa pripomienok okrem bodu 3, kde sa vykonala táto úprava "rozpustenú fázu vzorky vody získanej filtráciou cez filter s veľkosťou pórov cez 0, 45 µm filter".  	
MK SR 	K § 1 
1. V ods. 4 odporúčame zjednotiť terminológiu "doplňujúci program monitorovania" (1. veta) a "doplnok k programu monitorovania" (2. veta). Obdobne odporúčame zjednotiť terminológiu "predbežný program opatrení (1. veta) a "program opatrení" (3. veta). 

2. V ods. 7 odporúčame zosúladiť terminológiu "najlepších dostupných techník, ktoré nepredstavujú príliš vysoké náklady" uvedenú v tretej vete s terminológiou "najlepšou dostupnou technikou, ktorá nepredstavuje neprimerané náklady" uvedenú v ods. 9. 

Odôvodnenie: 
Legislatívno-technická úprava. 
 	O 	A 	 	
MK SR 	K § 7  
1. V ods. 3 odporúčame zvážiť 14. september 2015 ako termín začatia monitorovacieho obdobia pre prvý zoznam sledovaných látok vo vzťahu k navrhovanej účinnosti nariadenia. 

2. V ods. 5 slovo "stanovení" odporúčame nahradiť slovom "určení". 

3. V ods. 9 v druhej vete odporúčame slová "do 15 mesiacov od 14. septembra 2015" nahradiť slovami "do 14. decembra 2016"a slová "na zozname" nahradiť slovami "v zozname". 

4. V tretej vete odporúčame slová "na zoznam" nahradiť slovami "do zoznamu". 

Odôvodnenie: 
Legislatívno-technická a gramatická úprava . 	O 	ČA 	Termín 14. septembra 2015 je uvedený podľa smernice. 	
MK SR 	K § 2 
V ods. 2 odporúčame za slová "Bez toho" vložiť čiarku. 
Odôvodnenie: 
Gramatická úprava. 	O 	A 	Úprava vykonaná bez použitia pripomienkovaných slov.  	
MK SR 	K poznámke pod čiarou k odkazu 2 
Odporúčame slová " 384/2009" nahradiť slovami "409/2014". 
Odôvodnenie: 
Legislatívno-technická úprava. 	O 	A 	 	
MK SR 	Poznámke pod čiarou k odkazu 3 
Odporúčame slová "neskorších predpisov" nahradiť slovami "zákona č. 409/2014 Z. z. ". 
Odôvodnenie: 
Legislatívno-technická úprava. 	O 	N 	Ustanovenie § 2 písm. aa) bolo novelizované dvakrát. 	
MK SR 	Poznámke pod čiarou k odkazu 5 
Odporúčame za slová "§ 5 ods. 2" vložiť slová " v znení zákona č. 384/2009 Z. z." 
Odôvodnenie: 
Legislatívno-technická úprava. 	O 	N 	Poznámka pod čiarou ponechaná v pôvodnom znení. 	
MK SR 	K poznámke pod čiarou k odkazu 8 
Odporúčame za slová "§ 5 ods. 2" vložiť slová "v znení zákona č. 384/2009 Z. z." a na konci slová "neskorších predpisov" nahradiť slovami "zákona č. 409/2014 Z. z. ". 
Odôvodnenie: 
Legislatívno-technická úprava. 
 	O 	N 	Znenie je ponechané v pôvodnom znení. 	
MK SR 	K poznámke pod čiarou k odkazu 17 
Odporúčame slová "204/2010" nahradiť slovami "24/2010". 
Odôvodnenie: 
Legislatívno-technická úprava. 	O 	A 	 	
MK SR 	K poznámke pod čiarou k odkazu 18 
Odporúčame na konci slová "neskorších predpisov" nahradiť slovami "zákona č. 384/2009 Z. z. " 
Odôvodnenie: 
Legislatívno-technická úprava. 	O 	A 	 	
MV SR 	 
Do úvahy prichádza len novelizácia platného nariadenia vlády vzhľadom na skutočnosť, že názov a § 1, § 3 až 5 návrhu sú totožné s platným znením, pričom § 8 a 9 návrhu by stratili opodstatnenie. 	O 	N 	Vzhľadom na väčší rozsah zmien vykonaných po vyhodnotení pripomienok aj v ostatných ustanoveniach, predkladá sa nové nariadenie vlády. 	
MV SR 	Návrh nariadenia vlády vyžaduje niektoré spresnenia z hľadiska legislatívnej techniky a gramatiky 
Návrh nariadenia vlády vyžaduje niektoré spresnenia z hľadiska legislatívnej techniky a gramatiky, napríklad 
a) v § 1 vypustiť odsek 2 a slová „využívanie vôd“ v príslušnom tvare včleniť do odseku 1, 
b) § 2 ods. 1 slová „útvary povrchových vôd“ zosúladiť s prílohou č. 1, kde sú slová „vnútrozemské povrchové vody“ a ostatné povrchové vody“ a už v nadpise uvedenej prílohy vyjadriť, že sa týka (útvarov) povrchových vôd; v odsekoch 2 a 3 sú nevhodné slová „bez toho, aby boli dotknuté povinnosti“, a preto je žiaduce problematiku vyjadriť zaužívaným spôsobom; slovo „stanovené“ (aj v ďalších dotknutých navrhovaných ustanoveniach) nahradiť slovom „ustanovené“, čím sa zabezpečí aj terminologický súlad s prílohou č. 1, na ktorú sa odkazuje; v odsekoch 7 a 11 slovo „prinajmenšom“ nahradiť napríklad slovom „aspoň“ a slová „príliš vysoké náklady“ sú neurčité; v odseku 9 (aj v odseku 10, § 3 ods. 2, § 4 ods. 3, § 5 ods. 1 písm. b) a odseku 2 v rôznych tvaroch) vypustiť slovo „príslušného“ ako nadbytočné; v odseku 10 slová „sa monitorujú“ nahradiť slovami „monitorujú sa“; v odseku 11 slová „v prípade potreby“ nahradiť slovami „ak je to potrebné“; v odseku 12 slová „sa zahrnú“ nahradiť slovami „zahrnú sa“; v odseku 13 prvej vete slovo „vykonáva“ presunúť za slovo „organizmoch,“ a slová „sa venuje“ sú nevhodné obdobne ako v odseku 14 slovo „neoprávnia“, 
c) v § 6 ods. 1 uvádzacej vete vypustiť slovo „nasledujúce“, ktoré je v danom kontexte nadbytočné; v odseku 2 sú nevhodné slová „sa usilovať“; v odseku 3 prvej vete slová „sa môžu“ nahradiť slovom „možno“ a slová „za predpokladu, že monitorovanie je reprezentatívne a že existuje štatisticky spoľahlivá základňa, pokiaľ ide o prítomnosť“ nahradiť napríklad slovami „ak monitorovanie je reprezentatívne a existuje štatisticky spoľahlivá základňa o prítomnosti“; v poslednej vete slová „by sa malo uskutočňovať“ sú na účel všeobecne záväzného právneho predpisu neurčité a slovo „pokiaľ“ nahradiť slovom „ak“, 
d) v § 7 ods. 1 slová „sa zaraďujú“ nahradiť slovami „zaraďujú sa“; v odseku 2 slová „sa vyberajú“ nahradiť slovami „vyberajú sa“; v odseku 3 vypustiť slovo „najneskôr“ z dôvodu nadbytočnosti; v odseku 4 zosúladiť slová „obyvateľov“ a „obyvateľstva“; v odseku 6 slová „mesačného obdobia“ nahradiť slovom „mesiacov“ a poslednú vetu upraviť do normatívnej podoby; v odseku 7 slová „za predpokladu, že“ nahradiť slovami „(a) ak“, pričom však nie je zrejmé, čoho sa týka metóda; v odsekoch 8 a 9 nie sú zrozumiteľné slová „následných zoznamov sledovaných látok“ vo vzťahu k zoznamu sledovaných látok a prvému zoznamu 
sledovaných látok; v odseku 9 prvej vete vypustiť slovo „vykonávaného“, v druhej vete slovo „pokiaľ“ nahradiť slovom „ak“, v tretej vete slovo „sa“ presunúť za slovo „monitorovania“ alebo túto časť vety začať slovami „podávajú sa“, 
e) v § 8 až 10 vypustiť nadpisy a nad § 8 umiestniť spoločný nadpis „Záverečné ustanovenia“. 

 	O 	A 	Ustanovenia sú prepracované podľa pripomienok.  	
SAŽP 	§2 
- Odseky 2 a 3 sú ťažko zrozumiteľné. Navrhujeme zlúčiť ods. 2 a ods. 3 do jedného ods. 2, a preformulovať ho nasledovne: 
„(2) Bez toho, aby boli dotknuté povinnosti pri uplatňovaní environmentálnych noriem kvality pre útvary povrchových vôd podľa odseku 1 a najmä v súvislosti s dosiahnutím dobrého chemického stavu útvarov povrchových vôd, uplatňujú sa environmentálne normy kvality nasledovne: 
a) pre látky uvedené v prílohe č. 1 časti pod číslami 2, 5, 15, 20, 22, 23 a 28, sa s účinnosťou do 21. 12. 2015 uplatňujú environmentálne normy kvality uvedené v prílohe č. 1 časti C, 
b) pre látky uvedené v prílohe č. 1 časti pod číslami 2, 5, 15, 20, 22, 23 a 28, sa s účinnosťou od 22. 12. 2015 uplatňujú environmentálne normy kvality uvedené v prílohe č. 1 časti A, ktoré boli revidované za účelom dosiahnutia dobrého chemického stavu povrchových vôd do 22. decembra 2021 prostredníctvom programov opatrení na dosiahnutie environmentálnych cieľov) uvedených v plánoch manažmentu povodia) vypracovaných v roku 2015, 
c) pre novo identifikované látky uvedené pod číslami 34 až 45 sa s účinnosťou od 22. decembra 2018 uplatňujú environmentálne normy kvality uvedené v prílohe č. 1 časti A, tak aby sa do 22. decembra 2027 dosiahol dobrý chemický stav povrchových vôd a aby sa zabránilo zhoršovaniu chemického stavu útvarov povrchových vôd v súvislosti s týmito látkami.“ 
Následne bude potrebné upraviť aj odvolávky na zlúčený ods. 3 v §2 aj v ostatných častiach NV. 
- Ods. 4: V ods. 4 je uvedené, že doplnok k program monitorovania a predbežný program opatrení sa oznamujú Európskej komisii. V NV nie je uvedené, kto vykonáva toto oznámenie – navrhujeme doplniť napr. cez odvolávku na vodný zákon. 
- Ods. 6: Odsek je zle zrozumiteľný, navrhujeme preformulovať nasledovne: 
„(6) Ak ide o látky uvedené v prílohe č. 1 časti A pod číslami 5, 15 až 17, 21, 28, 34, 35, 37, 43 a 44, uplatňujú sa environmentálne normy kvality pre matricu živé organizmy uvedené v prílohe č. 1 časti A stĺpec (8); ak ide o iné ostatné látky, uplatňujú sa environmentálne normy kvality pre príslušnú kategóriu povrchových vôd uvedenú vody uvedené v prílohe č. 1 časti A v stĺpcoch (4) až (6). Matrica je zložka vodného prostredia a to voda, sediment alebo živý organizmus. 
- Ods. 6: Definícia matrice by mala byť uvedená ako samostatný odsek. Navrhujeme do NV vložiť samostatný paragraf s názvom „Vymedzenie pojmov“, ktorý by obsahoval definíciu matrice, tak ak je to riešené v smernici EP a Rady 2013/39/EÚ. 
- Ods. 7: Definícia taxónu by mala byť uvedená ako samostatný odsek, pretože vsunutá do vety prvej vety narúča kontext medzi prvou a druhou vetou. Navrhuje do NV vložiť samostatný paragraf s názvom „Vymedzenie pojmov“, ktorý by obsahoval definíciu taxónu, tak ak je to riešené v smernici EP a Rady 2013/39/EÚ. 
- Ods. 7: Veta „ak príloha č. 1 neobsahuje environmentálne normy kvality pre matricu alebo taxón živého organizmu, stanovia sa environmentálne normy kvality, na základe ktorých sa zabezpečí prinajmenšom rovnaká úroveň ochrany ako na základe environmentálnych noriem kvality uvedených v prílohe č. 1 časti A.“ logicky pravdepodobne nie je správny, pretože ak príloha č. 1 neobsahuje ENK pre niektoré matrice/taxóny, nie je možné porovnávať, či novonavrhnuté ENK pre tieto nové matrice/taxóny zabezpečia rovnakú mieru ochrany ako príloha č. 1, pretože tieto v prílohe 1 uvedené nie sú a preto nevieme, akú miera ochrany by prílohou 1 mohla byť zabezpečená. 
- Ods. 7: V § 7 je uvedené, že „stanovia sa environmentálne normy kvality“. V NV však nie je uvedené, kto ich stanoví – potrebné doplniť. 
- Ods. 8: V ods. 8 uvedené, že sa zabezpečí monitorovanie povrchových vôd a uplatnenie najvyššej prípustnej koncentrácie ENK. V NV nie je uvedené, kto toto monitorovanie zabezpečí – navrhujeme doplniť. 
- Ods. 11: Vetu „ Do plánov manažmentu povodia, ktorú sú aktualizované..“ navrhujeme preformulovať na „Do aktualizovaných plánov manažmentu povodí..“. 
 	O 	A 	Ustanovenia sú prepracované aj podľa pripomienok pripomienkujúcich orgánov.  	
SAŽP 	§4 
- Ods. 3: Navrhujeme do NV doplniť informáciu o tom, kto oznamuje súpisy Európskej komisii (napr. cez odvolávku na vodný zákon). 

 	O 	A 	Povinnosti MŽP SR oznamovať emisií, vypúšťaní a únikov prioritných látok a znečisťujúcich látok uvedených v prílohe č. 1 časti A sa doplnia do novely vodného zákona. 	
SAŽP 	§5 
- Ods. 2: Navrhujeme do NV doplniť informáciu o tom, kto poskytuje informácie Európskej komisii (napr. cez odvolávku na vodný zákon). 	O 	A 	Informácie poskytuje MŹP SR. Ustanovenia o oznamovaní informácií Európskej komisii budú vložené do návrhu novely vodného zákona. 	
SAŽP 	§7 
- Ods. 1, ods. 8: V §7 chýba informácia o tom, kde bude „zoznam ďalších sledovaných látok“ zverejňovaný alebo dostupný. 
- Ods. 4: Do odseku navrhujeme doplniť informáciu, kto bude určovať na ktorých reprezentatívnych miestach sa budú monitorovať látky zo „zoznamu ďalších sledovaných látok“, a kde bude zoznam týchto monitorovacích miest dostupný (napr. v programe monitorovania vôd). 
 	O 	A 	Látky zo zoznamu ďalších sledovaných látok budú uvedené v Programe monitorovania vôd a zároveň aj konkrétne reprezentatívne monitorovacie miesta, kde sa budú uvedené látky monitorovať. Monitorovacie miesta určí právnická osoba poverená ministerstvom, kde sa zohľadňuje spôsob používania a možný výskyt týchto sledovaných látok. Doplnené v osobitnej časti.